पाएं अपने शहर की ताज़ा ख़बरें और फ्री ई-पेपरडाउनलोड करें
जालंधर में कोविड मरीजों से हो रही लूट पर लगाम कसने के लिए प्रशासन ने एंबुलेंस के रेट तय कर दिए हैं। प्रशासन ने चेतावनी दी है कि अगर कोई इससे ज्यादा रुपए वसूल करेगा तो उसके खिलाफ एपिडेमिक एक्ट के तहत केस दर्ज किया जाएगा। इसके लिए कंट्रोल रूम के नंबर भी जारी कर दिए गए हैं।
मरीज ले जाने के लिए 1200 से 2000 रुपए तक रेट
DC घनश्याम थोरी ने बताया कि सभी तरह की एंबुलेंस की शहर के भीतर 12 किलोमीटर के लिए 1200 रुपए तय किया गया है। इसके बाद बेसिक लाइफ सपोर्ट वाली 2000CC तक की एंबुलेंस 12 रुपए प्रति किमी के हिसाब से पैसे लेगी। 2000CC से ऊपर की एंबुलेंस के लिए पहले 15 किमी तक 1500 रुपए और उसके बाद 15 रुपए प्रति किमी चार्ज किए जा सकेंगे। अगर एंबुलेंस एडवांस कार्डियक लाइफ सपोर्ट वाली है तो वो पहले 15 किमी के लिए 2000 रुपए लिए जा सकते हैं। इसके बाद 20 रुपए प्रति किमी के हिसाब से पैसे लिए जा सकते हैं।
कोरोना मरीज के लिए 600 से 1000 तक रेट
उन्होंने कहा कि अगर कोई एंबुलेंस 10 किमी तक कोरोना के मरीज को शहर के भीतर कहीं छोड़ती है तो कार्डियक सिस्टम वाली 1000 और 2000CC तक वाली 600 रुपए और इससे अधिक वाली 800 रुपए से ज्यादा नहीं ले सकेगी। पैरामेडिकल के लिए अस्पताल ले सकेंगे। 1500 रुपए एंबुलेंस वालों को हिदायत दी गई है कि कोविड मरीज को ले जाते वक्त उसके साथ जा रहे लोगों के पास फेस मास्क, ग्लब्स व PPE किट होनी जरूरी है। इसका खर्चा मरीज के परिजन ही करेंगे। अगर किसी वेंटिलेटर वाली एंबुलेंस में पैरामेडिकल स्टाफ भेजा जाता है तो अस्पताल इसके लिए 1500 रुपए से ज्यादा नहीं लेंगे। ऑक्सीजन गैस के बदले मरीज से अतिरिक्त पैसा नहीं लिया जाएगा। इसके अलावा ऑक्सीजन प्लांट मालिक भी कंट्रोल रेट पर प्राथमिकता के आधार पर एंबुलेंस का ऑक्सीजन सिलेंडर भरेंगे।
किसी ने ओवरचार्ज किया तो यहां कर सकते हैं शिकायत
DC घनश्याम थोरी ने चेतावनी दी कि अगर किसी ने तय रेट से किसी से ज्यादा रुपए वसूले तो उनके खिलाफ एपिडेमिक एक्ट के तहत कार्रवाई की जाएगी। उन्होंने अपील की कि अगर किसी से ओवरचार्जिंग होती है तो वो प्रशासन के कंट्रोल रूम नंबर 0181-2224417, 5073123 पर शिकायत कर सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn